**A N U N Ţ**

 Unitatea Administrativ Teritorială Vaslui, cu sediul în municipiul Vaslui, str. Spiru Haret nr. 2, jud. Vaslui, în calitate de autoritate tutelară și unic asociat al Societății Comerciale “GOSCOM VASLUI” SA, prin *Comisia de evaluare/selecție a candidaților pentru* *Consiliul de administrație* al acestei societăți, desfășoară în perioada **12.04.2021 - 16.04.2021** procedura de evaluare/selecție prealabilă a candidaților pentru postul de administrator al Societății “GOSCOM VASLUI” SA, în conformitate cu O.U.G. nr. 109/2011/A și cu Normele metodologice de aplicare a O.U.G. nr. 109/2011/A aprobate prin H.G. nr. 722/2016.

 Documentele pe baza cărora se organizează procedura de selecție (scrisoare de așteptări, condiții minime ce trebuie îndeplinite de candidați, documente necesare pentru depunerea candidaturii, criterii de evaluare, alte documente și informații relevante pentru procedură) sunt disponibile pe site-ul primariavs.ro.

 Termenul pentru transmiterea documentelor aferente candidaturilor pot fi depuse pana pe data de 05.04.2021, ora 16:00, la adresa Primăriei Municipiului Vaslui, cod poștal 730139, în plic închis cu mențiunea „**Candidatură pentru funcția de administrator al Societății Comerciale “**GOSCOM VASLUI” SA**”** Pentru clarificări utilizați adresa de e-mail: resurseumane@primariavaslui.ro.

 Candidații declarați admiși la etapa de selecție a dosarelor vor fi evaluați în cadrul interviului, ora, punctajul și locul desfășurării acestuia urmând a fi anunțate pe site-ul și la sediul Unității Administrativ Teritoriale a Municipiului Vaslui.

 Relații suplimentare se pot obține la sediul Unității Administrativ Teritoriale a Municipiul Vaslui, de la Serviciul Resurse Umane, Organizare, Securitate și Sănătate în Muncă, etaj II, camera 202 sau la telefon 0235310999 int. 161.

**COMISIA DE EVALUARE/SELECŢIE:**